Nr. 1458/738 – CFM/ 02.07.2020

**PROIECT DECIZIA ETAPEI DE ÎNCADRARE**

**Nr. \_\_\_\_\_\_\_\_ din data de 02.07.2020**

Ca urmare a solicitării de emitere a acordului de mediu adresate deS.C. VODAFONE ROMÂNIA S.A.**,** cu sediul în București, Piața Charles de Gaulle, nr.15, sector 1, înregistrată la A.P.M. Dâmboviţa cu nr. 1458 din data de 31.01.2020, în baza Legii nr.292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare,

**Agenţia pentru Protecţia Mediului (APM) Dâmboviţa** **decide,** ca urmare a consultărilor desfăşurate în cadrul şedinţei Comisiei de analiză tehnică din data de 29.06.2020, că proiectul ***„Amplasare stație de telefonie mobilă Vodafone”*,** propus a fi amplasat în comuna Moroeni, sat Dobrești, pct. Lespezi, jud. Dâmbovița,

* **nu se supune evaluării adecvate/nu se supune evaluării impactului asupra corpurilor de apă;**
* **nu se supune evaluării impactului asupra mediului**

**Justificarea prezentei decizii**:

I. Motivul pe baza căruia s-a stabilit neefectuarea evaluării impactului asupra mediului este următorul:

a) proiectul nu se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului.

II. Motivele pe baza cărora s-a stabilit neefectuarea evaluării adecvate sunt următoarele:

1. proiectul este amplasat în interiorul ariei naturale protejate de interes

comunitar, sit Natura 2000, ROSCI0013 Bucegi și în interiorul ariei naturale protejate de interes național, Parcul Natural Bucegi, în zona de dezvoltare durabilă a parcului (conform zonării interne a Parcului Natural Bucegi, aprobată prin H.G. nr. 187/2011 pentru aprobarea Planului de management al Parcului Natural Bucegi), dar nu are un impact semnificativ asupra integrităţii ariei naturale protejate de interes comunitar;

1. pe amplasament nu au fost identificate habitate sau specii de floră și/sau

faună sălbatică de interes comunitar; terenul se află în intravilanul comunei Moroeni;

1. proiectul nu conduce la fragmentarea sau deteriorarea habitatelor de

interes comunitar pentru care a fost desemnat situl Natura 2000 şi nu afectează direct sau indirect zonele de hrănire, reproducere sau migraţie ale speciilor de animale de interes comunitar;

1. proiectul nu implică utilizarea resurselor de care depinde diversitatea

biologică;

1. proiectul propus are avizul favorabil nr. 04 din 10.06.2020, emis de

Administraţia Parcului Natural Bucegi R.A.

 III. Motivul pe baza căruia s-a stabilit neefectuarea evaluării impactului asupra corpurilor de apă este următorul:

1. proiectul propus nu intră sub incidența prevederilor art. 48 și art. 54, din

Legea apelor nr. 107/1996, cu modificările și completărilr ulterioare.

**Caracteristicile proiectului** **și condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

**Caracteristicile proiectului**

Prin realizarea lucrărilor pentru proiectul ***„Amplasare stație de telefonie mobilă Vodafone”,*** se dorește amplasarea unei statii pentru telefonie mobilă – sistem UMTS (ce se va amplasa pe stația de epurare din incinta carierei de piatra „Lespezi”- proprietatea S.C. Carpatcement Holding S.A. ) necesar pentru serviciile de telefonie mobile. Solicitarea beneficiarului are ca justificare necesitatea sistemului național de radiotelecomunicații digitale mobile standard TETRA (RMR.)

Lucrările pentru realizarea proiectului constau în instalarea unui site nou Vodafone în incinta carierei de piatră „Lespezi” (pe acoperișul postului Trafo/ stației de epurare și la sol, în apropierea acesteia).

Pe acoperisul sta**ți**ei se va amplasa un cadru lestat, alcătuit din 2 catarge Ø 102x4000mm, contravântuite independent și între ele, prevăzute cu trepte de urcare și inele de ancoraj.

Pentru accesul la cadrul de antene se va amplasa pe peretele stației o scară metalică nouă, prevazută cu sistem antiurcare precum și cu balustrade de protecție în stânga și dreapta scării.

Pe unul din catargele cadrului de antene se va instala o antenă MW1- Ø0.6-1560. Antena se va monta direct pe catarg, la H~1.7 m de la nivelul acoperișului stației.

Pe al doilea catarg se va amplasa o stație RF tip K739624, azimut 1600. Antena se va monta la H ~1.35 m pe un suport de țevi H 600, fixat pe catarg.

Pe țeava antenei, în spatele acesteia, se va amplasa un RRU 3936 pentru UMTS 900.

La sol, în apropierea stației, se va realiza o platformă betonată 5.00x2.50 m pe care se vor amplasa 2 suporți universali prevăzuți cu acoperiș de protecție comun.

Pentru protejarea echipamentelor, site-ul va fi împrejmuit cu gard din plasă metalică dublă atât perimetral cât și la partea superioară ( tip „cușcă”).

Pe un suport universal se va instala un minishelter Eltek Valere, al doilea suport se va rezerva pentru cabinet viitor. În minishelter se va instala un BBU 3800 ce se va alimenta din minishelter, din siguranța prioritara de 16A.

Unitatea RRU se va alimenta din minishelter din siguranța neprioritară de 25A.

Feederi noi de antene se vor poza prin paturi de cabluri noi amplasate pe acoperișul și peretele statiei de epurare.

Pe site-ul de legatură 9046 se va amplasa o antena nouă MW- Ø0.6-3360, la H~1.6 m, pe catarg existent (al antenei MW1- Ø0.6-3550).

Alimentarea cu energie electrică a imobilului se va realiza de la reţeaua de distribuţie Electrica situată în proximitatea amplasamentului. Se propune ca punct de alimentare tabloul electric din incinta stației de epurare. Branșamentul electric (care va fi de tip trifazat 0.4 kv si7.5 kv) se va realiza în regim de subconsumator de la S.C. CARPATCEMENT HOLDING S.A. Se va realiza o instalație de împământare nouă prevazută cu o priză de pământ nouă amplasată în spațiul verde existent. Toate echipamentele și structurile metalice nou instalate se vor conecta la instalația de împământare nouă.

**Localizarea proiectului**

Proiectul este amplasat în interiorul ariei naturale protejate de interes comunitar, sit Natura 2000, ROSCI0013 Bucegi și în interiorul ariei naturale protejate de interes național, Parcul Natural Bucegi, în zona de dezvoltare durabilă a parcului (conform zonării interne a Parcului Natural Bucegi, aprobată prin H.G. nr. 187/2011 pentru aprobarea Planului de management al Parcului Natural Bucegi).

Terenul pe care se va realiza proiectul ***„Amplasare stație de telefonie mobilă Vodafone”*,** este situat în comuna Moroeni, sat Dobrești, pct. Lespezi, jud. Dâmbovița.

 **Condiţiile de realizare a proiectului**:

a)respectarea prevederilor O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare;

 b)respectarea regimului de arie naturală protejată de interes naţional şi comunitar al Parcului Natural Bucegi, sit Natura 2000, ROSCI0013 Bucegi;

 c)respectarea Planului de management şi a Regulamentului ariei naturale protejate, inclusiv prin informarea echipelor de lucru asupra statutului de protecţie al Parcului Natural Bucegi, sit Natura 2000, ROSCI0013 Bucegi;

d)respectarea amplasamentului conform planului de situaţie anexat documentaţiei şi aplicarea soluţiilor tehnice adoptate în proiect astfel încât impactul asupra integrităţii ariei naturale protejate de interes comunitar să fie nesemnificativ;

e)interzicerea afectării altor suprafeţe limitrofe şi vegetaţiei specifice acestora;

f)este interzisă orice formă de recoltare, capturare, ucidere, distrugere sau vătămare a exemplarelor speciilor sălbatice de floră şi faună, protejate la nivel naţional sau internaţional, în oricare dintre stadiile ciclului lor biologic;

g)este interzisă introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);

h)se vor limita sursele generatoare de zgomot şi vibraţii astfel încât să nu afecteze speciile de animale de interes comunitar care este posibil să se afle în zonele limitrofe;

 i)interzicerea circulaţiei autovehiculelor şi utilajelor în afara drumurilor existente, în vederea minimizării impactului asupra habitatelor şi speciilor de floră şi faună de interes comunitar;

 j)alimentarea cu combustibil a utilajelor, întreţinerea, repararea, spălarea utilajelor şi mijloacelor de transport se vor realiza numai la agenţi economici specializaţi;

 k)conform legislației în vigoare (Legea nr. 211/2011, cu modificările și completările ulterioare) se vor gestiona deșeurile respectând ca ordine de prioritate următoarea ierarhie: prevenirea; pregătirea pentru reutilizare; reciclarea; alte operaţiuni de valorificare, de exemplu valorificarea energetică; eliminarea;

 l)deșeurile generate pe amplasament vor fi stocate (depozitate temporar) în spații special amenajate (cele reciclabile în containere metalice), în condiţii care să garanteze reducerea riscului pentru sănătatea umană şi deteriorarea calităţii mediului;

m)deșeurile valorificabile, reciclabile vor fi predate unor operatori economici autorizați pentru colectare/ valorificare/ reciclare în baza contractelor de prestări servicii încheiate;

 n)deșeurile ce nu se pretează valorificării/ reciclării vor fi predate unor operatori economici autorizați pentru colectarea/eliminarea (depozitarea în depozite autorizate), în baza contractelor de prestări servicii încheiate;

 o)interzicerea depozitării deșeurilor pe suprafața sitului Natura 2000, ROSCI0013 Bucegi;

p)titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după finalizarea acestora, să ia toate măsurile necesare pentru a nu se produce poluarea apelor subterane, de suprafaţă, a solului, subsolului sau a aerului;

q)respectarea condiţiilor din Avizul nr. 04 din 10.06.2020, emis de Administraţia Parcului Natural Bucegi R.A.;

r)anunțarea Agenției pentru Protecția Mediului Dâmbovița în situația în care apar elemente noi, nespecificate în documentație.

**Proiectul propus nu necesită parcurgerea celorlalte etape ale procedurii de evaluare adecvată.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă, Agenţia pentru Protecţia Mediului Dâmboviţa.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv,**

**Celzin LATIF**

 Şef Serviciu C.F.M., Întocmit,

 Elena Ivaşcu Raluca Elena Coman

 Şef Serviciu A.A.A., Întocmit,

 Maria Morcoaşe Florian Stăncescu